«Текті сөздің төресі — терме» атты жыршы-термешілер байқауы өтті
"«Текті сөздің төресі — терме» атты жыршы-термешілер байқауы өтті" | "https://abai.kz/post/100593"
TITLE: «Текті сөздің төресі — терме» атты жыршы-термешілер байқауы өтті
URL: https://abai.kz/post/100593
META: "«Текті сөздің төресі — терме» атты жыршы-термешілер байқауы өтті" | "https://abai.kz/post/100593"
DATE: 12.11.2019
AUTHOR(s): Abai.kz
TOTAL WORDS: 164
TEXT: Қызылорда қаласында ҚР Мәдениет және спорт министрлігі Тіл саясаты комитетінің қолдауымен «Айтыс ақындары мен жыршы, термешілердің халықаралық Одағы» РҚБ ұйымдастыруымен «Текті сөздің төресі — терме» атты республикалық жыршы-термешілер байқауы өтті. А.Тоқмағамбетов атындағы Мәдениет орталығында өткен сайысқа Республиканың 14 облысы мен 3 мегаполисінен 17 өтініш түсіп, іс жүзінде 13 үміткер өнер көрсетті. Іс-шараны «Айтыс ақындары мен жыршы, термешілердің халықаралық Одағы» РҚБ Басқарма төрағасы Ж. Ерман мен Қызылорда облыстық Әкімдігі Ішкі саясат басқармасының басшысы Т.Мақанов сөз сөйлеп ашып берді. ҚР Халық әртісі Қ. Бекбосынов төрағалық еткен қазылар алқасының құрамында ҚР Мәдениет қайраткері, жыршы Е.Шалдыбеков, «Дарын» мемлекеттік жастар сыйлығының, «Құрмет» орденінің иегері, ақын Б.Шойбеков, ҚР «Мәдениет саласының үздігі», өнертанушы Е.Қайназар, екі дүркін «Алтын домбыра» иегері М.Ниязов қазылық етті. Байқау қорытындысы бойынша Бас жүлде — Елбол Қуанбекке (Алматы облысы) бұйырды. І-орын Шынболат Айданаға (Шымкент), екі ІІ-орындар Бекпейісов Мұхамедәліге (Қызылорда) және Әлбосын Таңнұрға (Көкшетау) бұйырды. Үшінші орынға ІҚайыржанова Гүлбағым(Алматы) мен Қисатова Салтанатқа (Павлодар) тиесілі болды. Жүлдегерлер мен қатысушылар ҚР Мәдениет және спорт министрлігінің дипломымен және қаржылай сыйлықтармен марапатталды. Abai.kz
